
КЕҢЕС
ШЕШІМ

2016 жылғы «03» қараша                 № 92                                      Астана қаласы
Дәрілік препараттар айналысының 

жекелеген мәселелері туралы
2014 жылғы 23 желтоқсандағы Еуразиялық экономикалық одақ шеңберіндегі  дәрілік заттар айналысының бірыңғай қағидаттары мен қағидалары туралы келісімге сәйкес Еуразиялық экономикалық комиссия Кеңесі шешті: 
Былай белгіленсін:    
1.Еуразиялық экономикалық одаққа мүше мемлекеттердің уәкілетті органдары осы Еуразиялық экономикалық одаққа мүше мемлекеттің заңнамасына сәйкес мемлекеттік және муниципалдық мұқтаждықтар үшін мемлекеттік сатып алуды жүзеге асыру, мемлекеттік және муниципалдық бюджеттердің, мемлекеттік бюджеттік емес қорлар қаражаттарының қатысуымен қаржыландырылатын дәрілермен қамтамасыз ету бағдарламасын іске асыру кезінде пайдалану мақсатында дәрілік препараттардың өзара алмастырылуын айқындау рәсімін өткізуге құқылы.

Еуразиялық экономикалық одаққа мүше мемлекеттің дәрілік препараттардың өзара алмастырылуын айқындау туралы оның заңнамасына сәйкес қабылдаған шешімі Еуразиялық экономикалық одаққа мүше мемлекеттің аумағында қолданылады. 

2.Еуразиялық экономикалық одаққа мүше мемлекеттің уәкілетті органының тіркеу куәлігін беру туралы шешімі Еуразиялық экономикалық одақтың аумағында жарамды, дәрілік препараттардың өзара алмастырылуын айқындау нәтижелерін есепке алмай қабылданады. 

Дәрілік препараттың өзара алмастырылуын айқындау Еуразиялық экономикалық одақ шеңберіндегі дәрілік препараттың одан әрі айналысына
 әсер етпейді. 

3.Еуразиялық экономикалық одаққа мүше мемлекеттердің уәкілетті органдары Еуразиялық экономикалық одаққа мүше мемлекеттердің аумағында айналыстағы өзара алмастырылатын дәрілік препараттардың тізілімін Еуразиялық экономикалық одақтың тіркелген заттарының бірыңғай тізілімінің деректерін пайдалана отырып, соның ішінде айналым субъектілерін хабардар ету үшін Еуразиялық экономикалық одаққа мүше мемлекеттердің заңнамасында белгіленген тәртіппен жүргізуге құқылы. 
4. Ресей Федерациясының уәкілетті органы Ресей Федерациясындағы өзара алмастырылатын дәрілік препараттарды айқындаудың қорытындысы бойынша алынған деректерді жинақтасын және көрсетілген рәсімдерді қолданудың нәтижелері туралы баяндаманы 2018 жылғы 31 желтоқсанға дейінгі мерзімде Еуразиялық экономикалық комиссияға ұсынсын және оны Еуразиялық экономикалық комиссия Кеңесінің қарауына берсін.  
5. Осы Шешім 2014 жылғы 23 желтоқсандағы Еуразиялық экономикалық одақ шеңберіндегі дәрілік заттар айналысының бірыңғай қағидаттары мен қағидалары туралы келісімге Армения Республикасының қосылуы туралы 2015 жылғы 2 желтоқсанда қол қойылған хаттама күшіне енген күннен бастап күнтізбелік 10 күн өткен соң, бірақ ерте дегенде осы Шешім ресми жарияланған күннен бастап күнтізбелік 10 күн өткеннен кейін  күшіне енеді. 

Еуразиялық экономикалық комиссия Кеңесінің мүшелері:
	Армения Республикасынан
	Беларусь Республикасынан
	Қазақстан Республикасынан

� «Дәрілік заттардың айналысы» ұғымы 2014 жылғы 23 желтоқсандағы Еуразиялық экономикалық одақ шеңберіндегі дәрілік заттар айналысының бірыңғай қағидаттары мен қағидалары туралы келісімнің 1-бабында айқындалған.








